laion/Wikipedia-Exotic huggingface dataset:
Rise Like a Phoenix

"Rise Like a Phoenix" on 2014. aasta Eurovisiooni lauluvõistluse võidulaul, mida esitas Conchita Wurst. Laulu on kirjutanud Ali Zuckowski, Charlie Mason, Joey Patulka ja Julian Maas. Laul esitati 8. mail Kopenhaagenis esimeses poolfinaalis kuuendana, enne Leedut ja pärast Poolat. Laul sai poolfinaalis 169 punktiga esikoha ja pääses finaali. Finaalis 10. mail tuli Austria 290 punktiga võitjaks. 12 punkti saadi 13 riigilt. See oli Austria teine võit Eurovisiooni lauluvõistlusel, 1966. aasta Eurovisiooni lauluvõistluse võitis Udo Jürgens lauluga "Merci, Chérie". "Eurovisionworld". austriancharts.at ultratop.be ultratop.be spanishcharts.com dutchcharts.nl https://web.archive.org/web/20171209044105/https://www.chart-track.co.uk/index.jsp?c=p%2Fmusicvideo%2Fmusic%2Farchive%2Findex_test.jsp&ct=240001&arch=t&lyr=2014&year=2014&week=20 chart-track.co.uk] "ruv.is". Originaali arhiivikoopia seisuga 5. august 2020. Vaadatud 20. veebruaril 2021. fimi.it billboard.com lescharts.com swedishcharts.com offiziellecharts.de "slotop50.si". Originaali arhiivikoopia seisuga 6. jaanuar 2018. Vaadatud 20. veebruaril 2021. ifpi.fi officialcharts.com officialcharts.com officialcharts.com swisscharts.com hitlisten.nu slagerlistak.hu Ametlik muusikavideo YouTube'is
Mereväekapten

Mereväekapten on mitme riigi sõjaväeline auaste mereväes, mis vastab maaväes kolonelile. Eesti mereväes on mereväekapten kõige kõrgem vanemohvitseri auaste, mis on kõrgem kaptenleitnandist ja madalam kommodoori auastmest. Enne kommodoori auaste kehtestamist oli see madalam kontradmiralist. Maaväes vastab sellele koloneli auaste. Saksamaa keiserlikus laevastikus oli mereväekapten (saksa keeles Kapitän zur See) kõrgem fregatikaptenist ja madalam kommodoorist. Maaväe vastav auaste oli ooberst. Samasugune alluvussuhe kehtis ka Saksa Riigi ajal Saksamaa sõjalaevastikus (Kriegsmarine) 1935−1945. Saksamaa rahvalaevastikus (Volksmarine) oli mereväekapten kõrgem fregatikaptenist ja madalam kontradmiralist. Mereväekapten on Saksamaa mereväes kõrgem fragatikaptenist ja madalam flotilliadmiralist. Maaväes vastab sellele ooberst. Ranks and insignia of NATO navies' officers Ranks and insignia of NATO Mereväekapten saidil mereviki.vta.ee
Coit Tower

Coit Tower on 64 meetri kõrgune torn California osariigi suuruselt neljandas linnas San Franciscos. Telegraph Hilli naabruskonnas Pioneer Parki haljasalal asuv art déco stiilis ehitis pakub panoraamvaateid nii linnale kui ka lahele. See ehitati Lillie Hitchcock Coiti pärandusest aastatel 1932–1933. 29. jaanuaril 2008 kanti ehitis Ameerika Ühendriikide Ajalooliste Paikade Riiklikusse Registrisse (National Register of Historic Places).  Coit Tower – pildid, videod ja helifailid Wikimedia Commonsis
Arthur Brown noorem

Arthur Brown noorem (1874–1957) oli Ameerika Ühendriikide arhitekt, kes elas San Franciscos ja projekteeris mitmed sealsed maamärgilise tähendusega ehitised, nagu Coit Toweri. 1940 – valiti Ameerika Kunstide ja Kirjanduse Akadeemia liikmeks  Arthur Brown noorem – pildid, videod ja helifailid Wikimedia Commonsis
Lillie Hitchcock Coit

Lillie (Elizabeth) Hitchcock Coit (23. august 1843 West Point – 22. juuli 1929 San Francisco) oli sotsialiit, San Francisco vabatahtlike tuletõrjujate patroon ja filantroop, kes annetas vahendid Coit Toweri ehitamiseks.  Lillie Hitchcock Coit – pildid, videod ja helifailid Wikimedia Commonsis
Andrei Beljanin

Andrei Beljanin (vene Андрей Олегович Белянин; sündinud 24. jaanuaril 1967 Astrahanis) on vene kirjanik. Beljanin on Venemaal tunnustatud ja armastatud ulmekirjanik, kuid tal on ilmunud ka lasteraamatuid, muinasjutte ja luulekogumikke. Ta on Venemaa Kirjanike Liidu liige 1994. aastast. Toetab Venemaa sissetungi Ukrainasse. 2017. aastal sai ta Venemaa ulmekirjanduse auhinna Aelita. Eesti keeles on seni ilmunud neli Beljanini raamatut, kõik kirjastuse Fantaasia sarjas "Sündmuste horisont": "Tsaar Gorohhi salajuurdlus" (2019), "Musta missa vandenõu" (2020), "Lendav laev" (2020) ja "Jaht pruutidele" (2021). Vene keelest tõlkinud Tatjana Peetersoo ja Veiko Belials. "Andrei Beljanin". Originaali arhiivikoopia seisuga 28. september 2007. Vaadatud 21.02.2021. https://file770.com/numerous-russian-sff-writers-support-ukraine-invasion-in-open-letter/ Koduleht
Sillamäe tänavate loend

Siin on loetletud Sillamäe tänavaid ja toodud nende pikkused. # A B C D E F G H I J K L M N O P Q R S Š Z Ž T U V W Õ Ä Ö Ü X Y Anton Tšehhovi tänav; 0,222 km Ehitajate tänav; 0,91 km Geoloogia tänav; 0,54 km Ivan Krõlovi tänav; 0,189 km Ivan Pavlovi tänav; 0,72 km Juri Gagarini tänav; 1.168 km Jõe tänav; 0,096 km Kajaka tänav; 0,598 km Kalda tänav; 1,231 km Kauba põik; 0,098 km Kesk tänav; 1,937 km Kooli tänav; 0,144 km Lev Tolstoi tänav; 1,257 km Maksim Gorki tänav; 0,252 km Mere puiestee; 0,33 km Mihhail Rumjantsevi tänav; 0,575 km Nikolai Nekrassovi tänav; 0,171 km Ranna tänav; 1,527 km Roheline tee; 0,198 km Sõtke tänav; 0,383 km Tallinna maantee (1 Tallinn-Narva tee); 5,16 km Tervise tee; 0,798 km Tööstuse tänav; 1,46 km Valeri Tškalovi tänav; 1,203 km Veski tänav; 0,437 km Viru puiestee; 0,162 km Vladimir Majakovski tänav; 0,598 km Mihhail Rumjantsev / Михаил Румянцев (1957 - 1983), Краеведение Силламяэ
Lin Biao

Lin Biao (hiina keeles 林彪; pinyin'is Lín Biāo; 5. detsember 1907 – 13. september 1971) oli Hiina Rahvavabariigi partei- ja riigitegelane ning sõjaväelane. Lin Biao oli pärit maaomaniku perekonnast. Tema sünninimi oli Lin Yurong. Ta ühines kommunistliku noorteorganisatsiooniga 1925. aastal. Samal aastal asus ta õppima Guangzhous Whampoa Sõjaväeakadeemias, kus ta sai tuttavaks Zhou Enlaiga. Pärast Guomindangi ja kommunistide vahelise konflikti puhkemist 1927. aastal sai Lin Biaost üks juhtivaid revolutsioonilisi väepealikuid. 1934–1935 osales ta pikal marsil. Kommunistide baasis Yananis oli ta Tööliste-Talupoegade Punaarmee Ülikooli juhataja. 1938. aastal sai ta võitluses Jaapani vägede vastu haavata ja viibis kuni 1942. aastal ravil Nõukogude Liidus. Yanani tagasipöördumise järel tegeles ta vägede treenimise ja indoktrineerimisega. Hiina kodusõjas aastatel 1946–1949 purustati Lin Biao juhtimisel Guomindangi väed Mandžuurias, vallutati Peking ja Tianjin ning hõivati Hainani saar. 1955. aastal sai ta Hiina Rahvavabastusarmee marssaliks ja 1958. aastal Hiina Kommunistliku Partei Keskkomitee aseesimeheks. Alates 1959. aastast oli ta Hiina Rahvavabariigi kaitseminister. 1960. aastatel kaitseministri ametikohal olles avaldas ta väikese punase raamatu ja propageeris sõjaväes lojaalsust Maole. Lin Biao oli üks võtmeisikuid kultuurirevolutsiooni vallapäästmisel. 1969. aastal kuulutati Lin Biao Mao Zedongi võimujärglaseks. Kuid seejärel kaotas Mao Lin Biao suhtes usalduse. Ebasoosingusse sattununa otsustas Lin Biao koos oma naise ja poja Lin Liguoga välismaale põgeneda. Esialgu oli tal kavas lennukiga Kantonisse lennata. Lin Biao tütar Lin Liheng informeeris põgenemiskavast ihukaitseülemat, kes teatas sellest Zhou Enlaile. Nüüd otsustas Lin Biao põgeneda üle Mongoolia Nõukogude Liitu, kuna Kantonisse põgenemine oleks nõudnud liiga pikaajalist viibimist Hiina õhuruumis. Reaktiivreisilennuk ei olnud aga küllaldaselt tangitud ja Mongoolia kohal lõppes kütus otsa. Piloot püüdis sooritada hädamaandumist, kuid see ei õnnestunud ja lennuk kukkus Öndörhaani linna lähedal alla. Kõik lennuki pardal olnud üheksa inimest hukkusid. Lin Biao Chinese Posters Shaun Breslin. Mao. Tallinn, 2001, Lk. 217 Cultural Revolution History Philip Short. Mao : a life. London, 2004, Lk. 597-599 Jung Chang, Jaon Halliday. Mao : the unknown story. London, 2006, Lk. 674, 680
Hollersbach im Pinzgau

Hollersbach im Pinzgau (baieri: Hoierschbouch an Pinzgau) on vald (Gemeinde) Austria Salzburgi liidumaa Zell am See ringkonnas (Pinzgau piirkonnas). Igal aastal septembri lõpus peetakse seal festivali, mis tähistab aega, mil lehmad tulevad alpikarjamaadelt (kus nad püsivad soojal aastaajal) alla linna lautadesse, kus nad püsivad talvel. Selle peamised majandustegevused on turism ja piimakarjakasvatus. 2005. aastal ehitati köisraudtee, mis ühendab linna kuulsa Kitzbueheli suusapiirkonnaga, see tõi valla kinnisvarale hoogu juurde. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Vabaduse väljaku pommiplahvatus

Vabaduse väljaku pommiplahvatus toimus 26. augustil 1993. aastal Tallinnas Vabaduse väljaku ja Harju tänava nurgal sel ajal asunud Estonian Airi kontori ees. Plahvatas kahe raadiopuldiga kaugjuhitav käsikohvrisse paigutatud kümme kilo ammoniiti sisaldanud pomm. Plahvatuses said kannatada Estonian Airi kontorihoone ja sisustus, Ameerika Ärikeskus, tänaval seisnud autod ning lähedalasuvad aknad. Viga sai kaks juhuslikku möödakäijat. Pommiplahvatuse korraldamises süüdistati Robert Pohlakut, kes oli Linnuvabriku grupeeringu juht. Plahvatus pidi olema kättemaks Permi grupeeringu liimetele Aleksander Siirakule (hüüdnimed: Taivanets, Kauboi) ja Sergei Potšivalovile. Koos Pohlakuga olid ka Mäng, Imre Arakas, Grossthal, Pohlak, Piispea, Janek Kukk ja Toomas Helin, Laane ja Kuusik. . Ainus tõend teiste meeste väidetava osaluse kohta oli tabatud pommipanija Robert Pohlaku tunnistus ja Helina ülekuulamine kestis vaid kümmekond minutit, Kukk pääses kaheaastase tingimisi karistusega. Tallinna kesklinnas avalikus kohas toimunud võimas plahvatus oli esimene suurem kriminaaluurimine taasiseseisvunud Eestis. 10. juuli 1997 Vabaduse väljaku plahvatuse uurimine on lõppemas. Õhtuleht Pommiplahvatus Vabaduse väljakul. Postimees 8. mai 2013 [1] Operacion Gran Baltico. Eesti Ekspress 6. veebruar 2002 [2] Endine Marbella lindprii ja narkoärimees Toomas Helin suri ootamatult. Delfi 28. jaanuar 2021 [3]
Delhi sultanaat

  Teksti allikas: http://etbl.teatriliit.ee/artikkel/delhi_sultanaat1 Delhi sultanaat oli keskaja riik Põhja-Indias 1206–1526; pealinn Delhi. See tekkis Guriidide hõivatud India aladel, kui asehaldur Kutbud-din Aibek (1206–10) kuulutas end sõltuma­tuks valitsejaks. Riik oli suurim Alauddin Hildži (1296–1316) ajal. Timuri sõjaretkele (1398) järgnesid langus ja killustumine. 1526 vallutas sultanaadi Babur. Delhi sultanaadi valitsev ülikkond koosnes Kesk-Aasiast, Afganistanist ja Iraanist pärit islamiusulistest siirdlastest. http://etbl.teatriliit.ee/artikkel/delhi_sultanaat1
Ieng Thirith

Ieng Thirith (khmeeri keeles អៀង ធីរិទ្ធ; sünninimi Khieu Thirith; 10. märts 1932 – 22. august 2015) oli Kambodža riigitegelane, punaste khmeeride ühe liidri Ieng Sary abikaasa. Ieng Thirithi õde Khieu Ponnary oli aastatel 1956–1979 abielus punaste khmeeride liidri Pol Potiga. Ieng Thirith õppis Phnom Penhis Sisowathi lütseumis ja seejärel Pariisis Sorbonne'i Ülikoolis inglise kirjandust, spetsialiseerudes William Shakespeare'i loomingule. Ta oli esimene khmeer, kes sai teaduskraadi inglise kirjanduse alal. 1957. aastal pöördus ta Kambodžasse tagasi ja töötas seejärel Sisowathi lütseumis õppejõuna. 1960. aastal asutas ta inglise õppekeelega erakooli. 9. oktoobril 1975 määras Kambodža Kommunistlik Partei Alaline Komitee ta Demokraatlik Kampuchea sotsiaalministriks. Pärast Vietnami invasiooni 1979. aastal põgenes Ieng Thirith koos oma abikaasa Ieng Saryga Taisse. 1996. aastal andis kuningas Norodom Sihanouk Ieng Saryle armu ja nad pöördusid Kambodžasse tagasi. 2007. aastal nad vahistati ja Ieng Thirithile esitati süüdistus inimsusvastastes kuritegudes ja genotsiidis. 17. novembril 2011 tunnistas kohus ta Kambodža genotsiidikuritegude kohus ta vastusvõimetuks. Ülemkohus tühistas selle otsuse. 13. septembril 2012 otsustas Kambodža genotsiidikuritegude kohus Ieng Thirithi vabastada, kuna tema tervislik seisund ei võimaldanud kohtuprotsessis enam osaleda. Ieng Thirith (Former Accused) Extraordinary Chambers in the Courts of Cambodia Endine Punaste khmeeride juht vabastati haiguse tõttu vahi alt Rahvusringhääling, 13. september 2012
Dejan Kulusevski

Dejan Kulusevski (makedoonia keeles Дејан Кулушевски; sündinud 25. aprillil 2000 Stockholmis) on Rootsi jalgpallur, kes mängib poolkaitsjana Inglismaa Premier League klubis Tottenham Hotspur ja Rootsi jalgpallikoondises. Aastatel 2006–2016 kuulus ta Rootsi klubi IF Brommapojkarna noorteakadeemiasse. Seejärel liitus ta Itaalia klubiga Atalanta. Atalanta põhimeeskonnas debüteeris ta Itaalia kõrgliigas 20. jaanuaril 2019 mängus Frosinone vastu. Hooajal 2019–2020 mängis ta Atalantas laenul Parmas. 30. septembril 2019 lõi ta mängus Torino vastu oma esimese värava Itaalia kõrgliigas. Sel hooajal lõi ta liigas kokku kümme väravat. Hooaja lõpus valiti ta liiga hooaja parimaks noormängijaks. 2020. aasta jaanuaris sõlmis ta nelja ja poole aasta pikkuse lepingu Itaalia suurklubiga Torino Juventus, kuid jäi hooaja 2019–20 lõpuni laenule Parmasse. Juventuse meeskonnas debüteeris ta 20. septembril 2020 mängus Sampdoria vastu ja lõi selles mängus kohe ka värava. 2022. aasta jaanuaris suundus ta 18 kuuks laenule Tottenham Hotspuri. Suvel 2023 ostis Tottenham ta 30 miljoni euro eest. Rootsi jalgpallikoondises tegi Kulusevski debüüdi 18. novembril 2019 EM-i valikmängus Fääri saarte vastu. Koondisekarjääri esimese värava lõi ta 14. novembril 2020 UEFA Rahvuste Liiga mängus Horvaatia vastu. Ta kuulus Rootsi koondisse 2021. aasta Euroopa meistrivõistlustel. Tema vanemad on Makedoonia päritolu. Juventus Coppa Italia: 2020–21 Supercoppa Italiana: 2020  Dejan Kulusevski – pildid, videod ja helifailid Wikimedia Commonsis
Antsla tänavate loend

Siin on loetletud Antsla tänavaid ja toodud nende pikkused. # A B C D E F G H I J K L M N O P Q R S Š Z Ž T U V W Õ Ä Ö Ü X Y F.R.Kreutzwaldi tänav (25194 Antsla-Haabsaare tee); 0,955 km Haigla tänav; 0,186 km Hämariku tänav; 0,424 km Jaani tänav (25194 Antsla-Haabsaare tee); 1,2 km Järve tänav; 0,205 km Järveääre tänav; 0,253 km Kaare tänav; 0,227 km Kalda tänav; 0,076 km Kanarbiku tänav; 0,212 km Karjasoo tänav; 0,295 km Kooli tee; 0,79 km Kähri tänav; 0,249 km Liiva tänav; 0,339 km Lõuna tänav; 0,936 km Metsa tänav; 0,145 km Mäe tänav; 0,096 km Männi puiestee; 0,198 km Nurme tänav; 0,555 km Oru tänav; 0,665 km Oru põik; 0,236 km Pargi tänav; 0,443 km Posti tänav; 0,402 km Pumba tänav; 0,170 km Põik tänav; 0,767 km Põllu tänav; 1,272 km Pärna tänav; 0,648 km Pärna tänav II (25248 Antsla-Sänna tee); 0,968 km Raudtee tänav; 0,794 km Saare tänav; 0,267 km Soo tänav; 0,082 km Tamme tänav; 0,742 km Tehnika tänav; 0,145 km Tiigi tänav; 0,152 km Tsooru maantee (25248 Antsla-Sänna tee); 0,825 km Tuleviku tänav; 0,37 km Tööstuse tänav; 0,513 km Uus tänav; 0,173 km Veski tänav; 0,125 km Villaliina tänav; 0,676 km Võidu tänav; 0,433 km Ööbiku tänav; 0,159 km Ülase tänav; 0,221 km Ülesõidu tänav; 0,49 km
Leemetikare

Leemetikare on kare Muhu juures Seaninast 0,2 km kirdes. Kõrgvee korral on saare madalam keskosa üle ujutatud, saarest jäävad siis alles põhja- ja (suurem) lõunapoolne osa. Leemetikare on kivine. Saar on tervenisti kaetud paekiviklibuga, millel leidub suuremaid graniitkive. Taimedest võib muuhulgas leida rannikat, merihumurit, merikapsast, põldmurakat ja pilliroogu. Leemetikarel puid ei kasva, mõni põõsas aga küll. Saarel on nähtud pesitsemas kühmnokk-luike, hahka, punajalg-tildrit ja merikajakat. Teistest lindudest võib sagedamini kohata kormorani, naerukajakat, kalakajakat, randtiiru, valgepõsk-laglet, luitsnokk-parti ja teisi partlasi. Leemetikare varju jääb Võrkaia paadisadam.
Jagodina

Jagodina on linn Serbia keskosas, Pomoravlje ringkonna ja Jagodina valla halduskeskus. Linnast voolab läbi Velika Morava jõgi. 2011. aastal elas seal 43 311 inimest. Linna nimi tuleb sõnast jagoda (maasikas). Maasikast on inspireeritud ka linna vapp ja lipp. http://pop-stat.mashke.org/serbia-cities.htm  Jagodina – pildid, videod ja helifailid Wikimedia Commonsis
Paraćin

Paraćin (serbia keeles Параћин) on linn ja samanimeline vald Serbia keskosas Pomoravlje ringkonnas. Linn asub Suur-Morava jõe orus Kruševacist põhja pool ja Kragujevacist kagus. 2011. aastal elas linnas 24 573 inimest. Paraćini lennujaam  Paraćin – pildid, videod ja helifailid Wikimedia Commonsis
Aleksinac

Aleksinac (serbia keeles Алексинац) on linn ja samanimeline vald Serbia lõunaosas Nišava ringkonnas. 2011. aasta rahvaloenduse andmetel elab linnas 17 978 elanikku, vallas aga 51 863 elanikku.
Harilik varakevadik

Harilik varakevadik (varane kevadik, Erophila verna, sünonüüm Draba verna) on väike varakevadel õitsev ristõieliste sugukonda kuuluv taimeliik. Õied valged, viljad läätsekujulised. Õitsev taim võib olla vaid paari sentimeetri kõrgune, ent kasvab ka 15 cm kõrguseks. Levinud suures osas Euroopast. Ameerikas sissetooduna. Harilik varakevadik andmebaasis eElurikkus.
Aígio

Aígio on linn Lääne-Kreekas Ahhaia piirkonnaüksuses, Aigiáleia valla keskus. 2021 Greek census
Soong Mei-ling

Soong Mei-ling, ka Soong May-ling (hiina keeles 宋美齡; 5. märts 1898 – 23. oktoober 2003), tuntud ka kui Madame Chiang Kai-shek või Madame Chiang oli Hiina poliitikategelane, Hiina Vabariigi esimene leedi, president Jiang Jieshi (Chiang Kai-Sheki) abikaasa. Tema õemees oli Hiina Vabariigi rajaja ja juht Sun Zhongshan (Sun Yat-sen). Soong mängis Hiina Vabariigi poliitikas olulist rolli ning tal oli mitmeid olulisi rolle, nende seas Fu Jeni katoliikliku ülikooli esinaine. Teise Hiina-Jaapani sõja ajal kutsus ta inimesi üles Jaapani sissetungile vastu astuma. Pärast seda kui Chiang Kai-Sheki juhitud valitsus Hiina kodusõjas 1949. aastal lüüa sai, kolis abielupaar Taiwanile. Mei-lingi õde Soong Ching-ling jäi Mandri-Hiinasse ja asus kommunistide poolele. Pärast abikaasa surma 1975. aastal kolis ta Ameerika Ühendriikidesse New Yorgi osariiki.
Éric Lamouroux

Éric Lamouroux (sündinud 9. septembril 1965) on Prantsusmaa diplomaat. Lamouroux on saanud magistrikraadi era- ja majandusõiguses. Ta alustas 1992. aastal diplomaadikarjääri. Ta oli aastatel 1996–2000 Prantsusmaa suursaatkonnas Dakaris kultuuri- ja kultuurikoostöö nõunik ning 2000–2003 Prantsusmaa Välisministeeriumi personaliosakonna juht. 2003. aastal täiendas ta end Diplomaatia instituudis Pariisis. Seejärel naasis ta Välisministeeriumi ja töötas seal (sealhulgas 2016. aastast välisprantslaste ja konsulaarasjade administreerimise osakonna asedirektorina) kuni 2019. aasta augustini. Éric Lamouroux oli aastail 2019–2023 Prantsusmaa Vabariigi erakorraline ja täievoliline suursaadik Eesti Vabariigis. Lamouroux valdab inglise, hispaania ja araabia keelt. Ordre national du Mérite (rüütel) 2023 Maarjamaa Risti III klassi teenetemärk Éric Lamouroux. ee.ambafrance.org Éric Lamouroux. ee.ambafrance.org
Patrik Schick

Patrik Schick (sündinud 24. jaanuaril 1996 Prahas) on Tšehhi jalgpallur, kes mängib ründajana Saksamaa kõrgliiga klubis Leverkuseni Bayer ja Tšehhi jalgpallikoondises. Ta alustas klubikarjääri Praha Spartas, mille meeskonnas debüteeris ta Tšehhi kõrgliigas 2014. aasta mais. Hooajal 2015–16 mängis ta Spartast laenul teises Tšehhi kõrgliiga klubis, Bohemians 1905. 2016. aasta juunis siirdus ta umbes nelja miljoni euro eest Itaalia kõrgliiga klubisse Sampdoria. Hooajal 2016–17 lõi ta Itaalia kõrgliigas 11 väravat. 2017. aasta augustis liitus ta AS Romaga, kus mängis kaks hooaega. Hooajal 2019–2020 mängis ta Romast laenul Saksamaa kõrgliiga klubis RB Leipzig ja lõi sel hooajal liigas kümme väravat. 2020. aasta septembris siirdus ta umbes 26,5 miljoni euro eest Leverkuseni Bayeri, kellega sõlmis viieaastase lepingu. Tšehhi jalgpallikoondises debüteeris Schick 27. mail 2016 sõprusmängus Malta vastu ja lõi selles mängus ka värava. 2016. aastal valiti Schick Tšehhi jalgpalli aasta talendiks.
Merih Demiral

Merih Demiral (sündinud 5. märtsil 1998 Karamürselis) on Türgi jalgpallur, kes mängib keskkaitsjana Itaalia kõrgliiga klubis Atalanta ja Türgi jalgpallikoondises. Aastatel 2011–2016 kuulus ta Fenerbahçe noorteakadeemiasse. 2016. aastal liitus ta Portugali tugevuselt kolmanda liiga klubiga Alcanenense. Aastatel 2017–2018 mängis ta Portugali esiliigas Lissaboni Sportingu reservmeeskonnas. Hooaja 2018–2019 esimeses pooles mängis ta Türgi kõrgliiga klubis Alanyaspor ja hooaja teises pooles Itaalia kõrgliiga klubis Sassuolo. 2019. aasta juulis siirdus ta Torino Juventusesse, kellega sõlmis viieaastase lepingu. Demiral sai esimeseks Türgi mängijaks Juventuses. 2021. aasta augustis suundus ta laenule Türgi jalgpallikoondises tegi Demiral debüüdi 20. novembril 2018 sõprusmängus Ukraina vastu. Koondisekarjääri esimese värava lõi ta 13. novembril 2021 MM-i valikmängus Gibraltari vastu. Ta kuulus Türgi koondisse 2021. aasta Euroopa meistrivõistlustel. Juventus Serie A: 2019–20 Coppa Italia: 2020–21 Supercoppa Italiana: 2020 "Demiral: 'Being the first Juve turk is an honor, Chiellini helps me a lot'". www.calciomercato.com. 20.8.2019. Vaadatud 21.2.2021  Merih Demiral – pildid, videod ja helifailid Wikimedia Commonsis
Lana

Lana (albaania keeles ka Lanë) on peamine oja, mis läbib Albaania pealinna ning suubub Tirana jõkke.
Ryan Kent

Ryan Kent (sündinud 11. novembril 1996 Oldhamis) on Inglismaa jalgpallur, kes mängib poolkaitsjana Türgi kõrgliiga klubis Fenerbahçe. Ta alustas klubikarjääri Liverpoolis, mille noorteakadeemiaga liitus ta 2004. aastal. Liverpooli põhimeeskonnas mängis ta 2015. aastal hooajaeelsetes sõprusmängudes ja 2016. aasta jaanuaris karikamängus Exeter City vastu. Suurem osa aastatest 2015–2019 mängis Liverpoolist laenul teistest klubides. Hooajal 2015–16 oli ta laenul Inglismaa tugevuselt kolmanda liiga klubis Coventry City, hooajal 2016–17 Inglismaa esiliiga klubis Barnsley, hooajal 2017–18 Saksamaa kõrgliiga klubis SC Freiburg ja Inglismaa esiliiga klubis Bristol City ning hooajal 2018–19 Rangersis. Hooajal 2018–19 valiti Kent Šotimaa kõrgliiga hooaja sümboolsesse koosseisu ja liiga hooaja parimaks noormängijaks. 2019. aasta septembris sõlmis Kent Rangersiga püsiva lepingu. "Ryan Kent: Liverpool forward completes Rangers move". BBC Sport. 3.9.2019. Vaadatud 21.2.2021  Ryan Kent – pildid, videod ja helifailid Wikimedia Commonsis
Sergiño Dest

Sergiño Gianni Dest (sündinud 3. novembril 2000 Almeres) on Hollandis sündinud USA jalgpallur, kes mängib kaitsjana Hollandi kõrgliigaklubis PSV Eindhoven ja USA jalgpallikoondises. Aastatel 2009–2012 kuulus ta Almere City noorteakadeemiasse. Seejärel liitus ta Amsterdami Ajaxiga. Ajaxi põhimeeskonnas debüteeris ta 27. juulil 2019 superkarika mängus PSV Eindhoveni vastu. Hollandi kõrgliigas tegi ta debüüdi sama aasta 10. augustil mängus FC Emmeni vastu. 2020. aastal valiti Dest Ajaxi aasta talendiks. 2020. aasta oktoobris siirdus ta Hispaania kõrgliigaklubisse Barcelona, kellega sõlmis viieaastase lepingu. Hispaania kõrgliigas tegi ta debüüdi sama aasta 4. oktoobril mängus Sevilla vastu. Ta sai sellega esimeseks USA mängijaks, kes on Barcelona särgis Hispaania kõrgliigas väljakul käinud. 24. novembril 2020 lõi ta UEFA Meistrite Liiga alagrupimängus Kiievi Dinamo vastu värava. 21. märtsil 2021 lõi ta Hispaania kõrgliigas kaks väravat Real Sociedadi vastu. Hooajal 2022/23 oli ta Barcelonast laenul Hispaania kõrgliigaklubis AC Milan. Dest kuulus USA kuni 17-aastaste koondisse 2017. aasta noorte maailmameistrivõistlustel ja kuni 20-aastaste koondisse 2019. aasta juunioride maailmameistrivõistlustel. USA jalgpallikoondises tegi ta debüüdi 6. septembril 2019 sõprusmängus Mehhiko vastu. Koondisekarjääri esimese värava lõi ta 25. märtsil 2021 sõprusmängus Jamaica vastu. Ta kuulus USA koondisse 2022. aasta maailmameistrivõistlustel. Ajax Johan Cruijff Schaal: 2019 Barcelona Copa del Rey: 2020–21 "Sergiño Dest Makes Debut for Barcelona as First American Player". Sports Illustrated. 4.10.2020. Vaadatud 21.2.2021